[{"text_idx": "#000001", "text": "Nitro (slovake: Nitra) estas, kun 78 033 log\u0302antoj (2014), la sesa plej granda urbo de Slovakio. G\u0302i situas c\u0302e la piedo de la monteto Zobor, en la okcidento de la lando, 75 km for de la c\u0302efurbo Bratislavo. G\u0302i estas facile atingebla de tie per buso (legu pli en la pag\u0302o Kiel veni)."}, {"text_idx": "#000002", "text": "Situo de Nitro en Slovakio"}, {"text_idx": "#000003", "text": "Alklaku la bildon por vidi interagan mapon de la c\u0302irkau\u0306aj\u0302o de Nitro"}, {"text_idx": "#000004", "text": "Nitro estas la plej malnova urbo en Slovakio: g\u0302ia unua skriba mencio devenas de la jaro 828. Historiaj monumentoj abundas en c\u0302i tiu urbo. Nitro estas sidejo de episkopujo, pro tio g\u0302i enhavas multajn religiajn monumentojn. La c\u0302efa vidindaj\u0302o estas la kastelo, situanta en areo kun multaj interesaj konstruaj\u0302oj muzeo, seminarioj, preg\u0302ejoj, statuoj, ktp. Aliaj gravaj vidindaj\u0302oj estas la c\u0302efplaco kun teatro, sinagogo kaj la Kalvaria monteto, de kie eblas havi belan vidon al la urbo. Por pli alta vidpunkto, sportemuloj povos suprengrimpi la monton Zobor kaj g\u0302ui panoramon al la tuta c\u0302irkau\u0306aj\u0302o."}, {"text_idx": "#000005", "text": "La centro de Nitro estas sufic\u0302e malgranda, kaj pro tio eblas iri piede al c\u0302iuj programeroj de la kongreso. Eblas tamen veturi ankau\u0306 per buso au\u0306 per taksio \u2014 veturado kostas maksimume tri eu\u0306rojn. Restoracioj kaj vendejoj estas multaj en la centro."}, {"text_idx": "#000006", "text": "Piedira strato en la urbocentro"}, {"text_idx": "#000007", "text": "Nitro estas ankau\u0306 universitata urbo: tie trovig\u0302as la Universitato de Konstanteno Filozofo kaj la Slovaka agrokultura universitato. C\u0302i-lasta gastigos nian kongreson. C\u0302eesto de studentoj signifas ankau\u0306 c\u0302eeston de studenthejmoj, pro tio estos eblo log\u0302i malmultekoste. Kompreneble, estas ankau\u0306 multaj hoteloj por tiuj, kiuj preferas pli luksajn kondic\u0302ojn."}]